open-index/open-wikipedia-markdown huggingface dataset:
Anglesiitti

**Anglesiitti** on mineraali, joka on kemialliselta koostumukseltaan lyijysulfaattia (PbSO4).

Anglesiitti on pehmeää ja haurasta, ja siinä on kauniit, kirkkaat kiteet. Sitä kaivetaan lähinnä sen lyijypitoisuuden vuoksi, ja lyijyä puolestaan käytetään ydinreaktoreissa ja röntgentutkimuslaitteissa. Kiteissä on valkoista ja keltaista väriä.

Anglesiittia louhitaan Isossa-Britanniassa ja Yhdysvalloissa ja jonkin verran esiintymiä löytyy myös Saksasta, Italiasta, Namibiasta sekä Meksikosta.

## Lähteet

## Aiheesta muualla

* Mindat: Anglesite 
* Webmineral: Anglesite Mineral Data 
* Handbook of Mineralogy: Anglesite  (pdf)
Bishweshwar Prasad Koirala

**Bishweshwar Prasad Koirala** (8. syyskuuta 1914 – 21. heinäkuuta 1982)  oli nepalilainen poliitikko ja Nepalin kongressipuolueen johtaja, joka toimi lyhyesti myös maansa pääministerinä. Hänet tunnetaan yleisesti nimellä BP Koirala. 

BP Koiralan isä oli poliittisesti aktiivinen runoilija Krishna Prasad Koirala, joka vastusti Rana-dynastian valtaa Nepalissa. Hän lähti maanpakoon Intiaan, missä BP vietti nuoruutensa ja sai vaikutteita Mahatma Gandhilta ja muilta Intian itsenäisyysliikkeen toimijoilta. Hän opiskeli Banaras Hindu -yliopistossa (BHU) oikeustiedettä. BHU oli Intian sosialistien suosima opinahjo. Koirala lähti mukaan vapausliikkeeseen ja joutui vankilaan. Hänet vapautettiin 1945, jolloin Koirala alkoi harkita paluuta Nepaliin.

Vuonna 1947 perustettiin Nepalin kongressipuolue. BP Koiralan veli Matrika Prasad Koirala organisoi lakkoja. BP palasi Nepaliin auttamaan veljeään ja joutui pidätetyksi. Vuoteen 1950 asti hän oli vuoroin vankilassa Nepalissa, vuoroin maanpaossa Intiassa.

Kongressipuolueen johtama vallankumous syrjäytti  Rana-hallinnon vuonna 1951, ja maata alkoi hallita hauras Ranojen ja Kongressipuolueen koalitio. Kuningas lykkäsi parlamenttivaaleja vuodesta toiseen. Vuonna 1955 valtaan noussut kuningas Mahendra lupasi vihdoin vaalit vuodelle 1959.  Vuoden 1959 vaaleissa Kongressipuolue sai murskavoiton ja BP Koiralasta tuli pääministeri. Kuningas organisoi vallankaappauksen puolitoista vuotta myöhemmin, ja BP Koirala joutui taas ensin vankilaan, sitten maanpakoon. Hänen terveytensä horjui jo silloin, mutta suuren osan loppuelämästään BP Koirala vietti vuoroin vankilassa, vuoroin kotiarestissa tai maanpaossa Intiassa.  Myös Intiasta käsin hän vaikutti Nepalin politiikkaan etenkin toimimalla esikuvana nuorille. 

BP Koirala kuoli vuonna 1982.  
Hänen veljestään Girija Prasad Koiralasta tuli pääministeri vuonna 1991.

BP Koiralan mukaan on nimetty B. P. Koiralan terveystieteiden korkeakoulu.

## Lähteet
A-vene

**A-vene** on suomalainen retki- ja kilpakäyttöön suunniteltu klassinen purjevene. Suomeen purjehtijaliitto halusi 1930-luvun alussa veneluokan, joka soveltuisi sekä aktiiviseen kilpailuun että matkapurjehdukseen. Sen ajan mittapuiden mukaan suurehko vene vahvistettiin vuonna 1935 uudeksi 30 m² Erikoisluokka A:ksi (Särklass A). Säännön kehitystyöstä vastasi Gunnar L. Stenbäck. E.A. Kreander tilasi ensimmäisen, silloin vielä särklass 30 A:ksi kutsutun Lilith:in. Suunnittelija oli Birger Slotte. Seuraavaksi valmistui Gösta Kyntzellin itselleen suunnittelema Inga-Lill XXV. Joulukuulle 1935 päivättyjen piirustusten (piirustus numero 329) mukaan tehty vene valmistui 1936. Viimeinen Elise-niminen A-vene rakennettiin vuonna 1952. Kaiken kaikkeaan Suomessa rakennettiin 29 A-venettä joista kymmenkunta vielä purjehtii aktiivisesti. A-veneelle suunniteltiin pienempi sisarvene eli C-vene joita rakennettiin hieman yli 30 kappaletta toisen maailmansodan jälkeisinä vuosikymmeninä.

A-veneen konstruktioluokkasääntö hyväksyttiin 14. joulukuuta 1935 Suomen Purjehtijaliiton järjestyksessä 29. Purjehtijapäivillä Turun Hamburger Börs -hotellissa:

L + √S – 0,7 B – 0.8 F ≤ 12.000, jossa

L = veneen pituus 18 cm vesilinjan yläpuolelta mitattuna

√S = purjepinta-alan neliöjuuri

B = veneen leveys mitattuna kannelta ja kelluntatasosta

F = vapaalaidan korkeus mitattuna kolmesta mittapisteestä

## A-vene tärkeä osa Suomen purjehdushistoriaa
Suomalaiseen purjehdushistoriaan on A-vene antanut merkittävän panoksen myös legendaaristen omistajiensa kautta – Gösta Kyntzell (Inga-Lill veneet), Henrik Ramsay (Rose-Marie ja Alioth), G.L. Stenback (Alibi), R. ja B. Krogius (Chupita ja Aline), A. Koskinen  (Kismet aka. Merilokki), K. Lampen (Filou ja Ariane), O. Aikala (Nike), A Johansson (Elise) jne.   Purjehdusvalokuvaaja Jorma Rautapään mukaan:  
“A-vene on kaunis linjoiltaan ja niin kuin kauniit veneet yleensä myös purjehtii hyvin. Se on täyttänyt hyvin tehtävänsä virkeänä kilpaveneenä ja myös retkiveneenä, jolla perheet ovat seikkailleet Suomen saaristossa.” Miltei kaikki jäljellä olevista Suomen A-veneistä löytyvät kuvina Rautapään kuva-arkistossa.

## Aktiivinen ja suosittu klassikkoluokka

A-veneen suosio on viime vuosikymmeninä kasvanut merkittävästi klassisten purjeveneiden yleisen suosion nousun myötä. A-veneet osallistuvat aktiivisesti klassisten veneiden kilipapurjehdustapahtumiin kuten Hangon Regattaan ja Viaporin tuoppiin jossa voi hyvinkin nähdä kymmenkunta venettä lähtöviivalla. Suomen A-veneet ovat keskittyneet pääkaupunkiseudulle.

## Suomen A-veneet

## Lähteet
*  (s. 100-109)
Hiekkaryömijät

**Hiekkaryömijät** (Mystacocarida) on yksi leukajalkaisten äyriäisten alaluokista. Ne ovat hyvin pieniä äyriäisiä, jotka elävät interstitiaalisesti merenrantojen hiekkajyvästen välisessä tilassa osana meiobenthosta. Niitä tunnetaan Välimeren alueelta, eteläisestä Afrikasta sekä Etelä- ja Pohjois-Amerikasta ja Australiasta.

Hiekkaryömijöitä tunnetaan vain 13 lajia, jotka jaetaan kahteen sukuun. Ulkoisesti ne ovat kaikki hyvin samannäköisiä. Lieriömäisessä ruumiissa on viisi keskiruumiin ja viisi takaruumiin jaoketta. Keskiruumiissa on neljä pientä raajaparia, takaruumis on raajaton. Pää on suhteellisen iso ja kaksijakoinen niin, että sen takaosa pikemmin vaikuttaa kuuluvan keskiruumiiseen. Pään raajat ja tuntosarvet ovat puolestaan suhteellisen suuria ja niissä on sukasia, joita eläin käyttää ravintohiukkasten siivilöintiin. Hiekkaryömijät ovat yksisilmäisiä. Ne ovat tyypillisesti noin 0,5 millimetrin pituisia.

## Lähteet
*Mystacocarida AccessScience Encyclopedia. Luettu 11.12.2010.
*
Albistunneli

**Albistunneli** () on rautatietunneli Sveitsissä, Zürichin, Thalwilin ja Zugin välisellä radalla, Sihlbruggin ja Littin asemien välillä. Tunneli alittaa 800-900 metriä korkeat Albisvuoret noin 500 metrin korkeudessa.

Tunneli on osa valtiollisen SBB:n rataverkkoa. Tunnelin pituus on 3&nbsp;360 metriä. Tunneli on otettu käyttöön 1.6.1897 osana Thalwil–Arth-Goldau-yhteyttä. Yksiraiteinen Albistunneli, yhdessä samalla osuudella olevan Zimmerbergin tunnelin kanssa, rajoittaa liikennekapasiteettia Zürichistä Italian suuntaan. Yhteyden kapasiteettia on suunniteltu parannettavan Zimmerbergin pohjatunnelilla, joka ohittaa molemmat yksiraiteiset osuudet. 

## Lähteet
*
* 

### Viitteet
Luettelo Suomen virallisen musiikki-DVD-listan ykkösistä vuonna 2010

Tämä on **luettelo [[Suomen virallinen lista|Suomen virallisen listan]] musiikki-DVD** myynnin ensimmäistä sijaa hallussaan pitäneistä musiikki-DVD:stä vuonna 2010.

## Lähteet

* Musiikkituottajat → Tilastot → Suomen virallinen lista → Musiikki-DVD:t
Scottie Upshall

**Scottie Upshall** (s. 7. lokakuuta 1983 Fort McMurray, Alberta, Kanada) on entinen kanadalainen jääkiekkoilija, pelipaikaltaan laitahyökkääjä.

## Ura
Upshall pelasi juniorina WHL:ssä Kamloops Blazersin paidassa. Kaudella 2000–2001 Upshall teki tehot 42+45=87 ja oli tulokkaiden pistepörssin kärkinimi. Sama tahti jatkui myös seuraavalla kaudella, ja Nashville Predators varasi Upshallin peräti kuudentena pelaajana vuoden .

Upshall pelasi Blazersissa kaudella 2002–2003, mutta pääsi debytoimaan NHL:ssä Predatorsin paidassa kahdeksan ottelun verran, joissa hän teki yhden maalin. Kaudella 2003–2004 Upshall ei pystynyt vakiinnuttamaan paikkaansa NHL:ssä, ja vietti pääosan kaudesta AHL:ssä Milwaukee Admiralsissa. NHL:n työsulkukauden 2004–2005 hän pelasi Milwaukee Admiralsissa.

Kaudella 2005–2006 hän vietti jo suurimman osan NHL:ssä pelaamalla 48 ottelua tehoin 8+16=24. Kauden 2006–2007 hän aloitti jälleen Predatorsin organisaatiossa, mutta hänet myytiin helmikuussa 2007 suurkaupassa Philadelphia Flyersiin yhdessä Ryan Parentin ja kahden varausvuoron kanssa vaihdossa Peter Forsbergiin. Kausi 2007–2008 oli Upshallille ensimmäinen täysi kausi NHL:ssä, kun hän pelasi 61 ottelua tehoin 14+16=30.

Kauden 2008–2009 Upshall aloitti Flyersissa, mutta hänet kaupattiin 55 ottelun jälkeen vuoden  varausnumeron kanssa Phoenix Coyotesiin vaihdossa Daniel Carcilloon. Hän teki loppukaudella 19 ottelussa tehot 8+5=13. Seuraava kausi oli Upshallille vajaa, kun hän pelasi vain 49 ottelua tehoin 18+14=32.

Upshall aloitti myös kauden 2010–2011 Phoenixissä, mutta siirtyi NHL:n siirtotakarajapäivänä, 28. helmikuuta 2011, Columbus Blue Jacketsiin. Blue Jackets sai pelaajakaupassa lisäksi Sami Lepistön, kun Coyotesiin siirtyivät Rostislav Klesla ja Dane Byers. Upshall edusti Blue Jacketsia vain tuon kauden lopun. Heinäkuussa 2011 hän teki vapaana pelaajana nelivuotisen sopimuksen Florida Panthersin kanssa.

Upshall edusti Kanadaa kahdesti nuorten MM-kilpailuissa vuosina 2002 ja 2003 voittaen kummallakin kerralla hopeaa. Hän oli mukana myös MM-kilpailuissa 2009 voittaen hopeaa.

## Lähteet
John Sinclair

**John Sinclair** on brittiläinen kosketinsoittaja. Hän on soittanut muun muassa yhtyeissä Uriah Heep, Heavy Metal Kids ja The Cult. 

Sinclair toimii nykyisin myös hypnoterapeuttina.

## Lähteet
Băt Dâmbâng (maakunta)

**Băt Dâmbâng** tai **Battambang** on yksi Kambodžan 24:stä maakunnasta. Se sijaitsee maan länsiosassa rajautuen lännessä Thaimaahan ja Pailĭnin maakuntaoikeudet omaavaan kuntaan. Maakunnan pinta-ala on 11&nbsp;702 neliökilometriä ja sen alueella asui vuoden 2008 väestönlaskennassa yhteensä 1&nbsp;024&nbsp;663 ihmistä. Sen pääkaupunki on noin 140&nbsp;000 asukkaan Băt Dâmbâng (2008). Battambangin maakunta jakaantuu kolmeentoista piirikuntaan, ja edelleen 64 kuntaan.

## Piirikunnat
Piirikunnat sekä niiden geokoodit.

## Lähteet

## Aiheesta muualla
Pieni tumma pilkku

**Pieni tumma pilkku** (tunnetaan myös nimillä **Tumma pilkku 2** ja **Velhon silmä**), on Neptunuksen eteläisellä puoliskolla käynnissä oleva sykloninen myrsky. Se on toinen merkittävä Neptunuksesta löydetty myrsky. Voyager 2 löysi sen kulkiessaan planeetan ohi vuonna 1989.

## Katso myös
*Suuri punainen pilkku
*Suuri tumma pilkku
Jeanne Tripplehorn

**Jeanne Marie Tripplehorn** (s. 10. kesäkuuta 1963 Tulsa, Oklahoma, Yhdysvallat) on yhdysvaltalainen näyttelijä.

## Nuoruus
Jeanne Tripplehorn syntyi Tulsassa Oklahomassa Suzanne ja Tom ”Tommy” Tripplehornin perheeseen. Hänen isänsä Tommy oli Gary Lewis & the Playboys -yhtyeen kitaristi. Lukioaikoinaan Jeanne alkoi toimia paikallisella radiokanavalla DJ:nä, ja esiintyi sittemmin paikallistelevisiossa musiikkiohjelman juontajana. Hän opiskeli Tulsan yliopistossa ja Juilliardissa näyttelijäntyön linjalla. 

## Ura
Jeanne Tripplehorn sai ensimmäisen elokuvaroolinsa vuonna 1991 elokuvasta *The Perfect Tribute*. Hänet tunnetaan parhaiten rooleistaan elokuvissa *[[Basic Instinct]]* (1992), *[[Firma (elokuva)|Firma]]* (1993) ja *[[Waterworld]]* (1995). Tripplehorn on näytellyt Barbara Henricksonia HBO:n draamasarjassa *[[Big Love]]* vuodesta 2006. Vuonna 2009 hän oli Primetime Emmy -ehdokkaana roolistaan televisioelokuvassa *[[Grey Gardens]]*.

Tripplehorn esiintyi Broadwaylla Anton Tšehovin näytelmässä *[[Kolme sisarta]]* vuonna 1997. Hänellä on ollut muitakin teatterirooleja.

## Yksityiselämä
Tripplehorn oli kihloissa näyttelijä Ben Stillerin kanssa 1990-luvun alkupuolella.
 Hän meni naimisiin näyttelijä Leland Orserin kanssa vuonna 2000. Tripplehornilla ja Orserilla on vuonna 2002 syntynyt poika. 

## Filmografia
### Elokuvat

### Televisiosarjat

## Lähteet

## Aiheesta muualla
* 
* 
* Jeanne Tripplehorn Internet Broadway Databasessa
* Jeanne Tripplehorn Internet Off-Broadway Databasessa 
* HBO – Big Love – Jeanne Tripplehorn 
* Jeanne Tripplehorn TV.com-sivustolla
Edward S. Godfrey

**Edward Settle Godfrey** ( 9. lokakuuta 1843 – 1. huhtikuuta 1932) oli yhdysvaltalainen prikaatikenraali, joka palkittiin korkeimmalla mahdollisella kunniamerkillä ansioistaan Amerikan intiaanisotien aikana. Parhaiten tämä 88-vuotiaaksi elänyt mies muistetaan hänen ratsastaessaan luutnanttina vuonna 1876 George Armstrong Custerin joukoissa. Hän oli niiden sotilaiden joukossa, jotka saapuivat ensimmäisenä Little Big Hornin taistelupaikalle todistamaan tapahtumaa.

## Historia
Godfreyn suku oli alun perin Walesista, josta he olivat siirtyneet 1700-luvulla alkuvuosina Amerikkaan, ja asettuneet Pennsylvaniaan. Edward S. Gofrey syntyi Ohiossa, jonne hänen isänsä Charles oli muuttanut sisarensa ja tämän aviomiehen kanssa. Nuori Goffrey värväytyi 18-vuotiaana pohjoisvaltioiden joukkoihin ja pääsi Ohion vapaaehtoisista koottuun jalkaväkirykmenttiin. Vuonna 1863 hän pääsi West Pointin sotilasakatemiaan. Hän sai moitteita lähinnä sotilaallisesta olemuksestaan ja pukeutumisestaan.

Valmistuttuaan Godfrey pääsi seitsemänteen ratsuväkirykmenttiin ja tutustui everstiluutnantti Custeriin. Custerin joukoissa palvelleena hän joutui myös Little Big Horniin. Hieman ennen kohtalokasta taistelua Custer jakoi rykmenttinsä kolmeen erilliseen yksikköön. Godfrey joutui kapteeni Frederick F. Benteenin K-komppaniaan, joka ei osallistunut verilöylyyn. Godfreyn muistiinpanot tältä ajalta ovat olleet ehkä luotetuin tietolähde kesäkuun tapahtumista Little Big Hornissa, ja niitä on hyödynnetty monissa jälkeenpäin tehdyissä tutkimuksissa.

Vuonna 1877 Godfrey osallistui aktiivisesti nez perce -sotaan, jossa hän haavoittui vaikeasti. Myöhemmin hänelle myönnettiin kunniamerkki nez percejä vastaan käydyssä sodassa osoitetusta erityisestä urheudesta.

Godfreyn sotilasuraa varjosti vuonna 1890 tapahtunut Wounded Kneen verilöyly, joka oli häpeätahra niin amerikkalaisille kuin Godfeyllekin. Hän oli tapahtumassa mukana pitämässä miehineen silmällä vangittuja intiaaneja, kun ammunta äkkiä alkoi. Jälkeenpäin armeijan menettelyä tutkittiin tuomioistuimessa. Eräs Godfreyn nuorista värvätyistä sotilaista oli ampunut 14-vuotiaan intiaanipojan lähietäisyydeltä. Tapaus vaikutti kahden vuosikymmenen ajan Godfreyn elämään ja esti presidentti Theodore Rooseveltin myöntämästä hänelle kenraalin arvoa. Vasta kun sotaministeriön William Howard Taft (tuleva presidentti) puuttui asiaan, joutui Roosevelt antamaan periksi ja Godfrey nimitettiin prikaatikenraaliksi.

Godfreyn ura Yhdysvaltain armeijassa päättyi vuonna 1907. Hän oli tehnyt 44 vuotta kestäneen loistokkaan uran ja ehti eläkkeelle jäätyään vielä ansioitua kirjailijana ja kirjeenvaihtajana.

Godfrey kuoli kotonaan New Jerseyssä 88-vuotiaana, ja hänet haudattiin Arlingtonin kansalliselle hautausmaalle puettuna sotilasvaatetukseen ja kunniamitaleihin.

## Lähteet
*Teilas, Jari *Kirjoitettuna tuuleen: Little Big Horn 1876*, Pilot kustannus, 2009 

### Viitteet
Selvä päivä

**”Selvä päivä”** on tamperelaisen rap-artisti Petri Nygårdin toinen single hänen viidenneltä studioalbumiltaan *[[Kaikki tai ei mitään (albumi)|Kaikki tai ei mitään]]*. Single julkaistiin 20. joulukuuta 2010 ja siitä on julkaistu myös musiikkivideo. Dancehall/pop-artisti Lord Est vierailee kappaleen kertosäkeellä. Kertosäe on Lord Estin ja hänen veljensä Uncle Tanin käsialaa. Kappaleen tuotannosta vastaa puolestaan tuotantoduo MMEN. Nygård julkaisi kesällä 2011 myös albumille saman nimisen vodkan.

## Suosio
”Selvä päivä” julkaistiin singlenä 20. joulukuuta 2010, jolloin siitä ilmestyi myös musiikkivideo. Videota katsottiin YouTubessa parissa vuorokaudessa jo 140&nbsp;000 kertaa ja se oli koko maailman toiseksi katsotuin musiikkivideo sivustolla 21. joulukuuta. Tammikuun loppuun mennessä videota oli katsottu yli 1,5 miljoonaa kertaa, maaliskuun puoliväliin mennessä sitä oltiin katsottu jo lähes 3 miljoonaa kertaa ja toukokuun lopulla videota on katsottu jo noin 4,3 miljoonaa kertaa. Toukokuussa videon katsomista nosti etenkin jääkiekon maailmanmestaruus. Kappaletta soitettiin Bratislavan areenalla Suomen voittaessa maailmanmestaruuden sekä pukuhuoneessa ottelun jälkeen. Elokuussa 2011 kappaletta oli katsottu jo yli 5,4 miljoonaa kertaa.

Kappale on herättänyt kiinnostusta myös Yhdysvalloissa ja kappaleen musiikkivideoon onkin ehdotettu englanninkielistä tekstitystä erilaisilla keskustelupalstoilla.

”Selvä päivä” nousi viikolla 4/2011 Suomen virallisen singlelistan ensimmäiselle sijalle. Single nousi ensimmäiseksi myös Suomen virallisella listalla ja tanssilistalla.

## Musiikkivideo
Musiikkivideo alkaa talvisesta Tampereen Lielahdesta, jossa MMEN:n jäsenet Juels ja Ossi R. sekä Lord Est valmistautuvat grillaamaan ja juomaan. Paikalta puuttuu kuitenkin itse Petri Nygård, joka on samanaikaisesti Pattayalla, Thaimaassa. Siellä Nygård tapansa mukaan nauttii alkoholia ja pitää hauskaa. Videon on ohjannut Heikki Häkkinen (musiikkivideon lopputeksteissä kuitenkin lukee Mika "Höyry" Häkkinen)

## Listasijoitukset

## Lähteet

## Aiheesta muualla
* Singlen arvostelu Stara -sivustolla
* Selvä päivä -kappaleen musiikkivideo Youtubessa
Marte Elden

**Marte Elden** (s. 4. heinäkuuta 1986 Levanger) on norjalainen maastohiihtäjä.

Elden voitti vuonna 2005 nuorten MM-kilpailuissa kultaa 10 kilometrin yhdistelmähiihdossa.

Maailmancupissa Elden kilpaili ensimmäisen kerran Beitostølenissä marraskuussa 2005. Parhaimmillaan hän sijoittui maailmancupissa seitsemänneksi Davosin 10 kilometrin perinteisen hiihtotavan kilpailussa kaudella 2010–2011. Samalla kaudella hän sijoittui neljänneksi Tour de Skin 10 kilometrin perinteisen hiihtotavan yhteislähtökilpailussa ja oli toiseksi nopein kiertueen viimeisellä etapilla. Kiertueen lopputuloksissa Elden sijoittui yhdeksänneksi. Norjan viestijoukkueessa hän sijoittui kaksi kertaa viidenneksi.

## Lähteet
Percy Bryant

**Percy D. Bryant** (12. kesäkuuta 1899 New York – 5. kesäkuuta 1960 New York) oli yhdysvaltalainen rattikelkkailija ja olympiamitalisti.

Bryant menestyi maansa kilpailuissa lajinaan neljän miehen kelkat 1930-luvun alkuvuosina. Hänen urheilu-uransa huipentui olympiahopeaan kotikulmilla käydyissä Lake Placidin talviolympialaisissa 1932, kun Yhdysvaltain kakkosmiehistö Henry Homburger, Bryant, Francis Stevens ja Edmund Horton varmisti Yhdysvalloille kaksoisvoiton ennen pronssille sijoittunutta Saksan kelkkaa.

## Lähteet
*Percy Bryant – Sports Reference LLC.
Daphne Hasenjäger

**Daphne Lilian Evelyn Hasenjäger** (o.s. **Robb**; s. 2. heinäkuuta 1929 Pretoria) on Etelä-Afrikkaa edustanut yleisurheilija. Hän kilpaili naisten sadan ja kahdensadan metrin juoksukilpailuissa sekä Lontoon (1948) että Helsingin (1952) kesäolympialaisissa. Helsingissä hän sai sadalla metrillä hopeaa ajalla 11,8.

Hasenjager kilpaili Brittiläisen imperiumin kisoissa vielä tyttönimellään (Robb) ja sijoittui vuonna 1950 pronssille 220 jaardin juoksussa.

## Lähteet
Luettelo Suomen virallisen musiikki-DVD-listan ykkösistä vuonna 2009

Tämä on **luettelo [[Suomen virallinen lista|Suomen virallisen listan]] musiikki-DVD** myynnin ensimmäistä sijaa hallussaan pitäneistä musiikki-DVD:stä vuonna 2009.

## Lähteet

* Musiikkituottajat → Tilastot → Suomen virallinen lista → Musiikki-DVD:t
Kiki, Koko ja avaruusotus

**Kiki, Koko ja avaruusotus** (, ) on vuonna 1987 valmistunut espanjalais-meksikolainen animaatioelokuva, jonka ovat ohjanneet José Luis ja Santiago Moro. Se on jatko-osa vuonna 1983 valmistuneelle elokuvalle *[[Katy (elokuva)|Katy]]*, joka kertoi perhoseksi muuttuvasta Katy-toukasta.

Suomenkielisessä versiossa ääninäyttelijöinä toimivat muun muassa Jari Sillanpää, Riki Sorsa, Konsta Hietanen ja Ona Kamu.

Elokuvassa joukko avaruusolentoja lähtee maapallolle pyydystämään sen asukkaita ruoakseen. Uteliaat toukkasisarukset Kiki ja Koko saavat selville muukalaisten pahat aikeet, mutta kukaan ei usko kun he kertovat siitä. Olentojen kukistaminen ei ole helppoa, sillä ne kykenevät muuttamaan ulkomuotoaan.

## Lähteet
Douglas Smith (näyttelijä)

**Douglas Alexander Smith** on (s. 22. kesäkuuta 1985 Toronto, Ontario, Kanada) on kanadalais-yhdysvaltalainen näyttelijä ja muusikko.

## Ura
Smith on näytellyt muun muassa Ben Henricksonin roolissa HBO:n draamasarjassa *[[Big Love]]*. Hän esiintyi pääosassa australialaisessa televisiosarjassa *Out There* vuonna 2003. Smith on vieraillut televisiosarjoissa *[[Everwood]]*, *[[CSI]]*, *[[CSI Miami]]* *[[Todistettavasti syyllinen]]* ja *[[Yli synkän virran]]*.

Näyttelijän työnsä lisäksi Smith työskentelee muusikkona ja lauluntekijänä. Hän on mukana yhtyeissä His Orchestra ja Alaskan Summer. Hänen musiikkiaan on muun muassa tv-ohjelmissa *Alter Eco*, *Rita Rocks* ja *Roommates*.

## Yksityiselämä
Douglas Smithin isä Maurice Smith on elokuvatuottaja ja äiti Terrea opettaja. Näyttelijä Gregory Smith on Douglas Smithin veli. Heillä on myös veli ja sisar. Hän avioutui vuonna 2011 Rebecca Blackin kanssa, joka otti käyttöön nimen Rebecca Black-Smith.

## Filmografia
### Elokuvat

### Televisiosarjat
 

## Lähteet

## Aiheesta muualla

* 
* Douglas Smith TV.com-sivustolla
Parkway Drive

**Parkway Drive** on australialainen metalcore-yhtye, joka perustettiin Byron Bayssa vuonna 2003. Yhtye on julkaissut seitsemän albumia: *[[Killing with a Smile]]*, *[[Horizons]]*, *[[Deep Blue (albumi)|Deep Blue]]*, *[[Atlas (albumi)|Atlas]]*, *[[Ire]]*, *[[Reverence]]* ja *[[Darker Still]]* sekä kaksi split-albumia ja EP:n *[[Don't Close Your Eyes]]*. Yhtyeen tunnetuimpia kappaleita ovat muun muassa Wild Eyes, Carrion, Prey, Vice Grip ja The Void.

## Historia

Parkway Drive perustettiin vuonna 2003. Se sai nimensä jäsenten kotikaupungissa Byron Bayssä Australiassa sijaitsevasta Parkway Drive -kadusta. Tämän kadun varrella sijaitsi Ben Gordonin vanhempien talo, ”Parkway House” jonka kellarissa yhtye alkoi harjoittelemaan. Yhtyettä alkoi kokoamaan Winston, Ben ja Luke. Mukaan pyydettiin myös Benin tuntema ”Weird metal guy” Jeff Ling. Yhtyeen ensimmäisiin jammeihin kokoontui heidän lisäkseen entinen basisti Brett Versteeg. Kun he alkoivat pohtimaan yhtyeen nimeä, he halusivat tietoisesti välttää metallimusiikin kliseitä kuten, blood, death, black, tears, wings, dying.

Kahden kuukauden harjoittelun jälkeen koitti bändin ensimmäinen esiintyminen Byron Bay Youth Activity Centressä. Yleisöä oli paikalla noin 20 henkilöä. Esiintymisen jälkeen heidän puheilleen tuli yksi I Killed Prom Queenin jäsenistä ja ehdotti heille yhteisen albumin äänittämistä. Parkway Driven jäsenillä ei ollut tätä ennen yhtään studiokokemusta, aikaisemmat demot oli äänitetty treenikämpällä neliraiturilla. Ensimmäinen split-albumi I Killed Prom Queenin kanssa julkaistiin yhtyeen oltua kasassa vain muutaman kuukauden. Ensimmäistä albumia seurasi yhtyeen ensimmäinen Australian kiertue.

Yhtye on esiintynyt Suomessa yhteensä kuusi kertaa, viimeksi Helsingin jäähallissa 12. marraskuuta 2025.

## Jäsenet

;Nykyiset jäsenet
*Winston McCall – laulu (2003–)
*Ben Gordon – rummut (2003–)
*Jeff Ling – kitara (2003–)
*Jia O'Connor – basso (2006–)
*Luke Kilpatrick – kitara (2003–)
;Entiset jäsenet
* Brett Versteeg – basso (2003–2004)
* Shaun Cash – basso (2004–2006)

## Diskografia
;Studioalbumit
**[[Killing with a Smile]]* (2005, Epitaph)
**[[Horizons]]* (2007, Epitaph)
**[[Deep Blue (albumi)|Deep Blue]]* (2010, Epitaph)
**[[Atlas (albumi)|Atlas]]* (2012, Epitaph)
**[[IRE]]* (2015)
**[[Reverence]]* (2018)
**[[Darker Still]]* (2022)

**EP:t**
**[[I Killed the Prom Queen / Parkway Drive: Split CD]]* (2003, Final Prayer)
**[[Don't Close Your Eyes (EP)|Don't Close Your Eyes]]* (2004, Resist)

;Kokoelmat
**[[New Noise]]* (2010, Epitaph)

;DVDt
**[[Parkway Drive: The DVD]]* (2009, Epitaph)
*''Home Is for the Heartless (2012, Epitaph)
Janet Moreau

**Janet Theresa Moreau** (myöh. **Stone**, 26. lokakuuta 1927 Pawtucket, Rhode Island – 30. kesäkuuta 2021) oli yhdysvaltalainen yleisurheilija. Hän kilpaili naisten sadan metrin juoksussa ja 4 × 100 metrin viestijuoksussa Helsingin kesäolympialaisissa 1952. Jälkimmäisessä hän muodosti kultaa voittaneen joukkueen yhdessä Mae Faggsin, Barbara Jonesin ja Catherine Hardyn kanssa.

Moreau voitti 4 × 100 metrin viestijuoksun kultaa myös Pan-Amerikan kisoissa vuonna 1951 Nell Jacksonin, Dolores Dwyerin ja Jean Pattonin kanssa. Sadan metrin juoksussa hän sijoittui kuudenneksi. Moreau, avioitumisensa jälkeen Stone, kuoli 93-vuotiaana 30. kesäkuuta 2021.

## Lähteet
Deep Blue (albumi)

__NOTOC__
**Deep Blue** on australialaisen metalcore-yhtyeen Parkway Driven kolmas studioalbumi, joka julkaistiin 5. kesäkuuta 2010 levymerkillä Epitaph Records.

Albumi debytoi Australian albumilistan toisella sijalla. Yhdysvalloissa se nousi Billboard 200 -listan sijalle 39.

## Kappaleet
#
#
#
#
#
#
#
#
#
#
#
#
#

## Kokoonpano
* Winston McCall ‎– laulu
* Luke Kilpatrick ‎– kitara
* Jeff Ling ‎– kitara
* Jia O'Connor ‎– bassokitara
* Ben Gordon ‎– rummut

### Vierailevat muusikot
* Brett Gurewitz ‎‎– laulu kappaleessa "Home Is for the Heartless"
* Marshall Lichtenwaldt ‎– laulu kappaleessa "Hollow"

### Tuotanto
* Joe Barresi ‎– tuottaja
* Brian Gardner ‎– masteroija
* Dan Mumford ‎– grafiikka

## Arviot
* Alternative Press: 
* Allmusic: 

## Lähteet

## Aiheesta muualla
* Deep Blue discogs.com -sivustolla
Horizons

__NOTOC__
**Horizons** on australialaisen metalcore-yhtyeen Parkway Driven toinen studioalbumi, joka ilmestyi vuonna 2007.

Albumi ylsi Australian albumilistan kuudennelle sijalle, ja se pysyi listalla yhteensä kolme viikkoa.

## Kappaleet
#
#
#
#
#
#
#
#
#
#
#
#

## Kokoonpano
* Winston McCall – laulu
* Jeff Ling – kitara
* Luke Kilpatrick – kitara
* Jia O'Connor – bassokitara
* Ben Gordon – rummut

### Tuotanto
* Adam Dutkiewicz – tuottaja, äänittäjä, miksaaja
* Tom Baker – masteroija

## Arviot
* Allmusic: 
* Imperiumi: 6½/10
* Soundi: 

## Lähteet

## Aiheesta muualla
* Horizons discogs.com -sivustolla
Mowgli

**Mowgli** on kuvitteellinen susien kasvattama ihmispoika, joka on päähenkilö Rudyard Kiplingin kirjassa *[[Viidakkokirja]]*. Mowglin ja muiden viidakon eläinten vihollinen on ihmissyöjätiikeri Shere Khan.

## Mowglin näyttelijöitä
*Sabu elokuvassa *[[Viidakon poika]]* (1942)
*Bruce Reitherman (ääni) Disneyn animaatioelokuvassa *[[Viidakkokirja (vuoden 1967 elokuva)|Viidakkokirja]]* (1967)
**Suomenkielisinä ääninä elokuvan kahdessa jälkiäänityksessä Jaana Saarinen ja Antony Bentley
*Jason Scott Lee elokuvassa *[[Rudyard Kiplingin viidakkokirja]]* (1994)
*Neel Sethi Disneyn uudelleenfilmatisoinnissa *[[Viidakkokirja (vuoden 2016 elokuva)|Viidakkokirja]]* (2016).

## Aiheesta muualla
Ricardo Bralo

**Ricardo R. Bralo** (s. 28. elokuuta 1916 Buenos Aires, Argentiina) on entinen argentiinalainen yleisurheilija. Hän voitti vuoden 1951 Pan-Amerikan kisoissa kultaa 5 000 metrin juoksussa ja sai samoissa kisoissa lisäksi hopeamitalin 10 000 metrin juoksussa. Bralo kilpaili 10&nbsp;000 metrissä myös vuoden 1948 kesäolympialaisissa Lontoossa.

## Lähteet
Killing with a Smile

__NOTOC__
**Killing With a Smile** on australialaisen metalcore-yhtyeen Parkway Driven ensimmäinen studioalbumi. Se äänitettiin toukokuussa 2005 ja julkaistiin elokuussa samana vuonna.

Albumi nousi Australian albumilistan sijalle 39.

## Kappaleet
#
#
#
#
#
#
#
#
#
#
#

## Kokoonpano

### Yhtye
* Winston McCall – laulu
* Jeff Ling – kitara
* Luke Kilpatrick – kitara
* Jia O'Connor – bassokitara
* Ben Gordon – rummut

### Tuotanto
* Adam Dutkiewicz – tuottaja, äänittäjä
* Waynus Krupa – avustava äänittäjä
* Tom Baker – masteroija
* Jerad Knudsen – valokuvat
* Asterik Studio – grafiikka

## Arvostelut
* About.com: 
* Sputnikmusic: 

## Lähteet

## Aiheesta muualla
* Killing with a Smile discogs.com -sivustolla
Bagheera

**Bagheera** on Rudyard Kiplingin kirjassa *[[Viidakkokirja]]* esiintyvä kuvitteellinen musta pantteri. 

## Disneyn piirroselokuva

Bagheera on Mowglin ja Baloon ystävä. Bagheera kuuli elokuvassa huhuja vaarallisesta Shere Khan -tiikeristä ja aikoo viedä Mowglin lähelle ihmiskylää, mutta Mowgli ei piittaa ajatuksesta. Viidakkohan on hänen kotinsa. Bagheeran suomalaisena äänenä toimi näyttelijä Veikko Honkanen.
Neptune Orbiter

**Neptune Orbiter** on Nasan ehdotettu miehittämätön avaruusalus, joka lähetettäisiin tutkimaan planeetta Neptunusta. Arveltiin, että se laukaistaisiin noin vuonna 2016 ja siltä menisi 8–12 vuotta saavuttaa planeetta, mutta kuitenkaan Nasan sivustoilla ei enää mainita laukaisupäivää. 

Neptune Orbiterin uskottiin vastaavan moniin planeettaa koskeviin kysymyksiin. Sen tärkein tehtävä olisi ollut tietojen kokoaminen Neptunuksen ilmakehästä ja säästä, sen renkaista ja sen kuista, etenkin Tritonista. California Institute of Technology on ehdottanut suunnitelmaa Neptune Orbiterin tehtäväksi vuonna 2004. Myös Idahon yliopistosto ja Boeing ovat tehneet vastaavia ehdotuksia.

## Tehtävä
Neptune Orbiterin oli tarkoitus kulkea Neptunuksen kiertoradalle ja tehdä tieteellisiä analyyseja planeetasta. Nasa suunnitteli tehtävää alun perin vuonna 2005. Neptune Orbiterin laukaisu piti tapahtua samantyylisellä raketilla kuin Delta IV tai Atlas V. Luotaimen lentorata käyttäisi hyväkseen Venuksen ja Jupiterin vetovoimaa. Myös Uranuksen vetovoiman hyödyntämistä ajateltiin.

## Katso myös
* Voyager-ohjelma

## Lähteet
Chelsea Manning

**Chelsea E. Manning** (syntyjään  **Bradley E. Manning**, s. 17. joulukuuta 1987 Crescent, Oklahoma, Yhdysvallat) on Yhdysvaltain maavoimien entinen tiedusteluanalyytikko ja "pilliin puhaltaja", jonka epäiltiin vuotaneen Collateral Murder -videon ja noin 260&nbsp;000 arkaluontoista diplomaattisähkettä Wikileaksiin. Myöhemmin vahvistettiin Manningin vuotaneen vuonna 2010 yli 700 000 luottamuksellista dokumenttia.  Hänet vangittiin toukokuussa 2010 ja hän kärsi tuomiotaan sotilasvankilassa Fort Leavenworthissa Kansasissa, kunnes vapautui 17. toukokuuta 2017.

Manning sai heinäkuussa 2010 syytteen salaiseksi luokitellun aineiston vuotamisesta. Mukana oli muun muassa Wikileaksin julkaisema video Yhdysvaltojen 12. heinäkuuta 2007 Bagdadiin tekemästä helikopteri-iskusta, jossa kuoli uutistoimisto Reutersin valokuvaaja ja hänen kuljettajansa. Maaliskuussa 2011 Manning sai 22 uutta syytettä. Häntä syytettiin muun muassa vihollisen auttamisesta.

Oikeudenkäynti alkoi kesäkuussa 2013. Elokuussa 2013 sotaoikeuden tuomari tuomitsi Manningin 35 vuodeksi vankeuteen ja määräsi hänet erotettavaksi Yhdysvaltain maavoimista. Syyttäjä oli vaatinut 60 vuoden vankeusrangaistusta. Raskain syyte, syyte vihollisen auttamisesta, hylättiin.

Elokuussa 2013 Manning ilmoitti, että hän on nainen ja haluaa sukupuolenkorjausprosessiin mahdollisimman pian. Hän käyttää nimeä Chelsea. Manning yritti itsemurhaa vankilassa heinäkuussa 2016 ja toisen kerran lokakuussa 2016. Yhdysvaltain armeija antoi syyskuussa 2016 Manningille luvan sukupuolenkorjausleikkaukseen.

Presidentti Barack Obaman lievensi vuonna 2017 Manningin tuomiota niin, että tämä pääsee vapaaksi 17. toukokuuta 2017.

Manning joutui uudestaan vankilaan kieltäydyttyään todistamasta Wikileaksia koskevassa asiassa. Hän vapautui 9. toukokuuta 2019, koska valamiehistön kausi päättyi. Manning vangittiin pian uudestaan, kunnes hänet taas vapautettii vankilasta 12.3.2020, jolloin hän joutui maksamaan 256 000 dollarin sakon tuomarin määräyksestä.

## Lähteet

## Aiheesta muualla

* Wikileaksin oma sivu aiheesta. Sisältää videoita ja tekstiä
Rukan hyppyrimäet

**Rukan hyppyrimäet** on kahden hyppyrimäen muodostama mäkihypyn suorituspaikka Kuusamon Rukalla.

## Rukatunturi
Rukatunturin K-piste on 120 metrissä ja HS-piste 142 metrissä.

### Historia

Rukan vuonna 1964 valmistunut ja vuonna 1996 uudistettu suurmäki sijaitsee Rukan hiihtostadionin kyljessä. Rukan suurmäki on Suomen suurin hyppyrimäki ja se on myös yksi maailman suurimmista suurmäistä. Se on myös maailman suurin muovitettu hyppyrimäki.

Vuoden 1996 remontin yhteydessä suurmäkeen asennettiin valaistus kilpailujen järjestämisen mahdollistamiseksi alkutalvella ja alastulorinteen muovitus ja posliininen latu-ura kesäharjoittelua varten. Syksyllä 2016 vauhtimäkeen asennettiin uusi Double-Track-latu-ura ja tuulisuojausta parennettiin uusilla tuuliverkoilla.

Suurmäestä hypättiin maailmancupin osakilpailu ensimmäisen kerran kaudella 1996–1997 ja sen jälkeen kaudesta 2002–2003 alkaen vuosittain marraskuun viimeisenä viikonloppuna.

### Mäkiennätyksen kehittyminen (miehet)
Virallisen mäkiennätyksen 150,5 metriä on hypännyt Halvor Egner Granerud mäkihypyn maailmancupissa vuonna 2022. Adam Małysz, Sigurd Pettersen ja Johann André Forfang ovat hypänneet harjoituksissa 152,0 metriä.

### Mäkiennätyksen kehittyminen (naiset)
Naisten mäkiennätys on Tiina Lehtolan hyppäämä 110,0 metriä, hyppy oli naisten kautta aikain ensimmäinen 100 metriä ylittänyt mäkihyppysuoritus.

### Kesämäkiennätyksen kehittyminen (miehet)
Kesämäkiennätyksen 145,0 metriä on hypännyt Jarkko Määttä.

### Kesämäkiennätyksen kehittyminen (naiset)
Naisten kesämäkiennätyksen 130,0 metriä on hypännyt Susanna Forsström.

## Rukan keskimäki
Rukan keskimäki (K64, HS70) sijaitsee noin 250 metriä suurmäen pohjoispuolella. Vuonna 1986 sen alastulorinteeseen asennettiin muovitus.

## Lähteet
* Rukatunturi skisprungschanzen.com 
* Mäki/yhdistetty - Kuusamon Erä-Veikot ry. 
* Mäki/yhdistetty tuloksia - Kuusamon Erä-Veikot ry. 
* Mäki/yhdistetty arkisto - Kuusamon Erä-Veikot ry. 

### Viitteet

## Aiheesta muualla
Luettelo Suomen virallisen musiikki-DVD-listan ykkösistä vuonna 2006

Tämä on **luettelo [[Suomen virallinen lista|Suomen virallisen listan]] musiikki-DVD** myynnin ensimmäistä sijaa hallussaan pitäneistä musiikki-DVD:stä vuonna 2006.

## Lähteet

* Musiikkituottajat → Tilastot → Suomen virallinen lista → Musiikki-DVD:t
Messaapin kieli

**Messaapin kieli** on nykyisessä Kaakkois-Italiassa antiikin aikana asuneiden messapialaisten puhuma kuollut kieli.

Kieli tunnetaan 500-luvulta ensimmäiselle vuosisadalle saakka ennen ajanlaskumme alkua laadituista piirtokirjoituksista. Se on indoeurooppalainen, mutta ei kuulu itaalisiin kieliin. Messaappia on pidetty illyyrin lähisukulaisena, mutta illyyrinkielisen aineiston vähäisyyden takia tätä ei ole voitu todistaa.

## Lähteet
Afrikanvarpunen

**Afrikanvarpunen** (*Passer motitensis*) on varpusten heimoon kuuluva lounaisafrikkalainen varpuslintu. Sen esiintymisalue ulottuu Angolan lounaisrannikolta Namibiaan, Botswanaan, Zimbabwen lounaisosaan ja Etelä-Afrikan pohjois- ja keskiosiin. Lajista tunnetaan kolme alalajia. Andrew Smith kuvaili lajin holotyypin Etelä-Afrikan Motitasta, 215 kilometriä Oranjejoesta pohjoiseen, vuonna 1836.

## Lähteet
Siĕm Réabin kansainvälinen lentoasema

**Siĕm Réabin kansainvälinen lentoasema** ()  on lähellä Siĕm Réabin kaupunkia sijaitseva lentoasema Kambodžassa. Lentoasemalla on yksi 2&nbsp;550 metriä pitkä betonipäällysteinen kiitotie, ja se sijaitsee noin 18 metriä merenpinnan yläpuolella. Sen kautta matkusti vuonna 2017 yhteensä 4&nbsp;209&nbsp;000 ihmistä.

## Matkustajamäärän kehitys

## Lähteet

## Aiheesta muualla

* Lentoaseman sivut  cambodia-airports.com
Illyyrin kieli

**Illyyrin kieli** on Balkanin luoteisosassa asuneiden illyrialaisten puhuma kuollut kieli.

Illyyri mainitaan antiikin kirjailijoiden teoksissa 600–300-luvuilla eaa. Myöhemmin se joutui väistymään latinan tieltä. Kielestä ei ole säilynyt lainkaan alkuperäisiä kirjallisia muistomerkkejä. Se tunnetaan paikan- ja henkilönimien sekä kreikan- ja latinankielisessä kirjallisuudessa esiintyvien yksittäisten sanojen perusteella. Niiden pohjalta illyyri on voitu osoittaa indoeurooppalaiseksi kieleksi.

Nykyistä albanian kieltä on usein pidetty illyyrin historiallisena perillisenä. Vaikka tämä tuntuukin todennäköiseltä, asiaa ei ole pystytytty todistamaan illyyrinkielisten tekstien niukkuuden takia. Illyyrin tutkimus on perustunut pitkälti Kaakkois-Italiassa puhutun messaapin aineistoon. Niidenkin sukulaisuutta on toistaiseksi pidettävä vain hypoteesina.

## Lähteet
Sikulin kieli

**Sikulin kieli** on Sisiliassa ennen roomalaisvaltaa asuneiden sikulien puhuma kuollut kieli.

Kreikkalaiset siirtolaiset kohtasivat sikulit Sisiliassa 700-luvulla eaa. Heidän kerrotaan muuttaneen sinne Apenniinien niemimaalta. Sikulin kieli tunnetaan muutamien piirtokirjoitusten ja yksittäisten sanojen perusteella. Kieli on rakenteeltaan indoeurooppalainen, mutta sen kuulumista itaaliseen ryhmään on aineiston niukkuuden takia mahdotonta todistaa.

## Lähteet
Sirkkuvarpunen

**Sirkkuvarpunen** (*Passer melanurus*) on varpusten heimoon kuuluva eteläafrikkalainen varpuslintu. Sen esiintymisalue ulottuu Angolan lounaisosasta Namibiaan, Botswanaan, Zimbabwen länsiosaan, Etelä-Afrikkaan ja Lesothoon. Lajista tunnetaan kolme alalajia. Philipp Ludwig Statius Müller kuvaili lajin holotyypin Kapkaupungista vuonna 1776.

Sirkkuvarpusuroksen päässä on selvästi erottuva musta ja valkoinen merkki. Naaraan pään väritys on kuitenkin haaleampi, se näyttää olevan kuin varjokuva urosyksilön päästä.

## Lähteet
Martin Frobisher

**Martin Frobisher** (1535 tai 1539 – 15. marraskuuta 1594) oli englantilainen merimies. Hän teki kolme merimatkaa Amerikan mantereelle löytääkseen tien Euroopasta Itä-Aasiaan. Kaikki matkat päättyivät Kanadaan, suunnilleen Nunavutin ja Frobisher Bayn alueelle. Toisella matkallaan Frobisher luuli löytäneensä kultamalmia, ja toi sitä kotimaahansa noin 200 tonnin edestä. Sitten hän palasi takaisin Kanadaan vielä suuremman laivaston kanssa, ja toi lisää "kultaa" Englantiin. Myöhemmin paljastui, että molemmat lastit olivat täynnä arvotonta pyriittiä eli katinkultaa. Frobisher toimi myös laivakaapparina ja ryösti Ranskalle kuuluneita laivoja. Myöhemmin hänet lyötiin ritariksi palveluksestaan Voittamattoman armadan torjumisessa.

## Alkuajat, kehittyminen seikkailijaksi
Martin Frobisher oli suhteellisen varakkaan yorkshirelaisen kauppiaan poika, mutta hänen vanhempansa kuolivat nuorina. Kenties tekaistun sukupuun perusteella hän pääsi opiskelemaan sotataitoja College of Arms'ssa. Hänen ensimmäinen merimatkansa oli hyttipoikana Thomas Wyndhamin mukana Länsi-Afrikkaan, Beniniin. Täällä hänen henkensä oli uhattuna portugalilaisten hallitsemilla vesillä, joissa itse kapteeni Wyndham sai surmansa. Saaliina oli kuitenkin kultaa ja pippuria. Pian hän sai uuden pestin, ja kapteenina oli John Lok. Lasti tuli takaisin täynnä norsunluuta ja muuta arvotavaraa, mutta Afrikassa maihinnoussut Frobisher puuttui. Hän lienee ollut portugalilaisten vankina Guineassa Minan linnoituksessa. Hänestä tuli poiketen maanmiehistään lähinnä katolinen kasvatti, ja hänen paluunsa Englantiin osui kuningatar Elisabetin aikaan. Kaupankäyntiä ymmärtävänä hänestä tuli näin jossain määrin espanjalaisen luottomies kaupankäynnissä Afrikassa, mutta hänet vangittiin silti useita kertoja. Noin vuonna 1565 häntä on kuitenkin Espanjan suurlähettiläs syyttänyt merirosvouksesta. Saman vuosikymmenen lopulla hän oli tunnettu ryöstelystä Englannin kruunun hyväksi. Vuonna 1572 hänet lähetettiin Irlantiin kukistamaan kapinaa.

Thomas Frobisher nai vuonna 1559 lesken nimeltä Isobel Richard, mutta hylkäsi hänet. Myöhemmin hän meni naimisiin rikkaan lesken Dorothy Windmerpoolin kanssa, mutta katkaistuaan välit milloin keneenkin mesenaattiin hän lähti englantilaisten mukana tutkimaan pohjoisia meriä, joista tärkeimpänä pidettiin juuri Luoteisväylää.

## Lähteet
Veneetin kieli

**Veneetin kieli** on muinaisessa Venetiassa asuneiden veneettien puhuma kuollut kieli. Se väistyi latinan tieltä ajanlaskumme kahden ensimmäisen vuosisadan aikana.

Kieli tunnetaan noin 350:n Koillis-Italiasta ja sen lähialueilta löydetyn piirtokirjoituksen perusteella. Eteläisimmät löydöt ovat lähellä Pojoen suuta sijaitsevasta Adriasta, pohjoisimmat Gailjoelta Itävallan Kärntenistä ja itäisimmät Triestestä. Varhaisimmat niistä ovat 500-luvun lopusta ja nuorimmat ensimmäisen vuosisadan puolivälistä eaa. Tekstit koostuvat lähes yksinomaan votiivi- ja hautakirjoituksista. Suurin osa niistä on laadittu etruskeilta omaksutulla kirjaimistolla, johon on lisätty yksittäisiä kreikkalaisia merkkejä. 100-luvulta lähtien veneetit käyttivät latinalaista kirjaimistoa.

Veneetti on indoeurooppalainen kieli, mutta sen kuuluminen kielikunnan itaaliseen ryhmään on kyseenalaista. Kysymys veneetin asemasta indoeurooppalaisten kielten joukossa on toistaiseksi avoin.

## Lähteet
Kaarian kieli

**Kaarian kieli** on muinaisessa Kaariassa puhuttu kuollut kieli. Se kuuluu indoeurooppalaisten kielten heettiläiseen ryhmään. Sen läheisiä sukulaiskieliä ovat mm. luuvi ja lyykia. On myös arveltu, että kaaria on kehittynyt luuvista.

Muinainen Kaaria sijaitsi Vähän-Aasian lounaisosassa Lyydian ja Lyykian välissä. Sieltä on löydetty muutamia kymmeniä lyhyitä tekstejä, jotka on ajoitettu suunnilleen 300–200-luvuille eaa. Suurin osa kaariankielisistä teksteistä on kaarialaisten palkkasoturien Egyptissä 600–400-luvuilla tekemiä piirtokirjoituksia. Turkin Kaunosista löydettiin vuonna 1996 laaja kaksikielinen kaarialais-kreikkalainen kirjoitus.

Kaariankieliset tekstit on laadittu noin 40 kirjaimesta koostuvalla kaarialaisella aakkostolla, joka perustuu ilmeisesti johonkin länsiseemiläiseen kirjaimistoon. Sen hyvin hitaasti edennyt selvitystyö on nykyään saatettu lähes loppuun, mutta tekstien tulkinnassa on edelleen huomattavia vaikeuksia. Kaarian kieltä opittiin lukemaan vuonna 1981, kun egyptologi John Ray löysi hautakiven, jossa oli kaiveruuksen egyptiksi ja kaariaksi.

## Lähteet
David Rautio

**David Rautio** (s. 8. heinäkuuta 1985 Luulaja, Ruotsi) on ruotsalainen jääkiekkoilija, pelipaikaltaan maalivahti. Rautio on pelannut yhden ottelun Ruotsin jääkiekkomaajoukkueessa vuoden 2013 Karjala-turnauksessa.

## Lähteet
*
Karri Akkanen

**Karri Akkanen** (s. 29. tammikuuta 1984 Tampere) on suomalainen entinen jääkiekkoilija. Hän oli peräti 198 cm pitkä ja 112 kg painava hyökkääjä. Akkanen pelasi urallaan vajaan yhden SM-liigakauden 2002–2003 kasvattajaseurassaan Tampereen Ilveksessä, jossa rightin mies teki 21 ottelussa yhden syöttöpisteen.
## Ura
Akkanen pelasi suurimman osan kaudestaan 2001–2002 Ilveksen B-nuorissa ja seuraavana kesänä Tampa Bay Lightning varasi hänet kuudennella kierroksella numerolla 174. Akkanen nostettiin kaudeksi 2002–2003 Ilveksen SM-liigarinkiin ja hän pelasi kauden aikana 21 runkosarjaottelua. Osa kaudesta kului vielä A-nuorissa. Kaudella 2003–2004 Akkanen pelasi Ilveksen A-nuorissa neljä ottelua, kunnes hän siirtyi lokakuussa 2003 paikallisvastustaja Tapparaan. Akkanen edusti vain joukkueen A-nuoria, joissa hän voitti Suomenmestaruuden keväällä 2004. Kauden aikana Akkanen pelasi myös neljä Mestis-ottelua alle 20-vuotiaiden maajoukkueessa.

Myös kauden 2004–2005 Akkanen edusti Tapparaa vain A-nuorissa. Sittemmin hän pelasi muutamia otteluita alemmissa sarjoissa: kaudella 2005–2006 Akkanen pelasi viisi ottelua Suomi-sarjaa HCM:ssä ja kaudella 2006–2007 kaksi ottelua II-divisioonaa Nokian Pyryssä. Kaudella 2009–2010 hän pelasi NoPyssä vielä yhden Suomi-sarjaottelun, joka jäi Akkaselle uran viimeiseksi.
## Tilastot

## Lähteet
*
*
*
Lyykian kieli

**Lyykian kieli** on muinaisessa Lyykiassa puhuttu kuollut kieli. Se kuuluu indoeurooppalaisten kielten heettiläiseen ryhmään.

Lyykian kieli tunnetaan kiveen hakattujen ja rahojen sisältämien piirtokirjoitusten perusteella. Ne edustavat kahta eri murretta, joista rakenteeltaan arkaaisempi tunnetaan nimellä *miljan*. Kirjoittamiseen on käytetty kreikkalaista muistuttavaa vähäaasialaista kirjaimistoa.

Lyykialla ja luuvilla on yhteisiä piirteitä, joiden perusteella ne on yhdistetty erilliseksi heettiläisten kielten alaryhmäksi. Toisaalta niiden välillä on myös huomattavia eroja, jotka estävät yhteisen kantakielen rekonstruoimisen. Todennäköisempää onkin, että samankaltaisuudet ovat syntyneet murteiden välisen vuorovaikutuksen tuloksena. Lisäksi lyykian kielestä erotetaan usien omaksi kielekseen milya (tai *lyykia B*), mutta näiden kahden suhdetta ei toistaiseksi täysin ymmärretä.

## Fonologia

### Konsonantit

Lähde:
### Vokaalit

Kaikki vokaalit voivat esiintyä myös nasaalisina.

Lähde:

## Lähteet
Lasten Eurovision laulukilpailu 2011

**Lasten Eurovision laulukilpailu 2011** on yhdeksäs Lasten Eurovision laulukilpailu. Se järjestettiin Armenian pääkaupungissa Jerevanissa 3. joulukuuta 2011. Ensimmäistä kertaa kilpailun historiassa kilpailu järjestetään edellisen vuoden voittajamaassa. Osallistujamaita on 13. Bulgaria tulee takaisin kahden vuoden tauon jälkeen ja Malta sekä Serbia vetäytyvät. Latvian piti myös vetäytyä, mutta muutti päätöstään vielä myöhemmin. San Marino aikoi osallistua kilpailuun, mutta se vetäytyi sopivan edustajan puuttumisen vuoksi.

## Osallistujat

## Lähteet
The Truth (suomalainen yhtye)

**The Truth** on jurvalainen kristillistä rokkia soittava yhtye, joka on perustettu vuoden 2000 lopulla.

Yhtye on julkaissut uransa aikana kaksi omakustanne-CD:tä ja yhden omakustanne-singlen. 2010 yhtyeen varsinaisen debyyttialbumin *Loppuunkulunut* julkaisi kristilliseen musiikkiin erikoistunut levy-yhtiö Maanalainen Levykauppa. Levy meni julkaisuviikollaan (26/2010) Suomen virallisen listan sijalle 40 ja Rumbalistan sijalle 5.

## Jäsenet

### Nykyiset jäsenet

*Ari Kangas – kitara (2004–)
*Marko Väyrynen – kitara
*Mikko Saikkonen – rummut

* Juha Land (2014–)

### Entiset jäsenet

*Janne Saarela – laulu ja kitara (2000–2012)
*Matti Tumpula – basso ja taustalaulu (2005–2012)

## Levytykset
* *Kulkija* (2003, omakustanne-EP)
**Uusi Mahdollisuus* (2005, omakustanne-EP)
**Huominen* (2008)
**Loppuunkulunut* (2010)

## Lähteet

## Aiheesta muualla
* http://www.thetruth.fi 
* http://www.myspace.com/thetruthfin
Fred Scanlan

**Frederick ”Fred” Scanlan** (5. toukokuuta 1877 Montreal – 11. marraskuuta 1950) oli kanadalainen jääkiekkoilija, joka pelasi hyökkääjänä seuroissa Montreal Shamrocks ja Winnipeg Victorias. Amatöörinä pelannut Scanlan kuului samaan ketjuun kuin Arthur Farrell ja Harry Trihey. Hän oli Stanley Cupin kaksinkertainen voittaja Shamrocksin riveissä ja lopetti aktiivikiekon vuonna 1903.

## Saavutuksia ja palkintoja
* Stanley Cup (1899 & 1900)
* Hockey Hall of Fameen 1965

## Lähteet

## Aiheesta muualla
* Legends of Hockey Fred Scanlanista
Palaijin kieli

**Palaijin kieli** on muinaiseen heettiläisvaltakuntaan kuuluneessa Palan maakunnassa puhuttu indoeurooppalaisten kielten heettiläiseen ryhmään kuuluva kuollut kieli. Se tunnetaan heettien pääkaupungin Hattušan arkistoista löydettyjen nuolenpääkirjoitusten perusteella.

Palan maakunnan uskotaan sijaineen nykyisessä Keski-Turkin pohjoisosassa. Palaijinkielisiä tekstikatkelmia on löydetty ainoastaan vähän. Ne ovat luonteeltaan uskonnollisia kulttitekstejä. On arveltu, että niiden kirjoittamisen aikaan 1500–1200-luvuilla eaa. palaiji olisi puhekielenä ollut jo kuollut.

## Lähteet
Jörn Gevert

**Jörn Gevert** (16. maaliskuuta 1929 – syyskuu 2017) oli chileläinen yleisurheilija, joka kilpaili pikajuoksussa, pika-aitajuoksussa ja 400 metrin aitajuoksussa. Hän oli mukana maansa hopeaa voittaneessa 4 × 400 metrin joukkueessa Pan-Amerikan kisoissa 1951. Gevert voitti seuraavan vuoden Etelä-Amerikan-mestaruuskilpailuissa kultaa 110 ja hopeaa 400 metrin aitajuoksusta. Hän osallistui molemmille matkoille myös Helsingin olympialaisissa, mutta karsiutui molemmissa lajeissa jo alkuerissä.

## Ennätykset

* 110 m aidat: 14,9 s (1952) 
* 400 m aidat: 52,4 (1953) 

## Lähteet
Luuvin kieli

**Luuvin kieli** on muinaiseen heettiläisvaltakuntaan kuuluneessa Luvian maakunnassa puhuttu kuollut kieli. Se kuuluu indoeurooppalaisten kielten heettiläiseen ryhmään.

Kieli tunnetaan heettiläisten pääkaupungin Hattušan arkistoista löydettyjen nuolenpääkirjoitusten sekä heettiläisillä hieroglyfeillä laadittujen tekstien perusteella. Luuvinkieliset nuolenpääkirjoitukset ovat heettiläisiin teksteihin sisältyviä katkelmia ja yksittäisiä sanoja. Ne on kirjoitettu 1500–1200-luvuilla eaa. Hieroglyfikirjoituksesta on säilynyt etupäässä piirtokirjoituksia, joista suurin osa on laadittu heettiläisvaltakunnan tuhoutumisen jälkeen 900–600-luvuilla eaa. Luuvin kielestä erotellaan erikseen myös hieroglyfeillä ja nuolenpääkirjoituksella kirjoitettu luuvi omiksi kielikseen.Heettiläisiin teksteihin sisältyvien mainintojen ja piirtokirjoitusten löytöpaikkojen perusteella luuvin kielen ydinalue sijaitsi eteläisessä ja lounaisessa Vähässä-Aasiassa ulottuen nykyisen Syyrian pohjoisosiin. Piirtokirjoituksia on löydetty myös Vähän-Aasian länsi- ja keskiosista.

Luuvin ja heetin kielen suhde on kyseenalainen. Nykyään vallitsevan käsityksen mukaan ne ovat saman kielen rinnakkaisia murteita. On mahdollista, että heettiläisvaltakunnan myöhäiskaudella puhekielenä toimi luuvi ja heettiä käytettiin vain kirjakielenä. Luuvista on myös otettu merkittävistä lainoja heetin kieleen.

## Fonologia

### Konsonantit

Lähde:

### Vokaalit

Kaikki vokaalit voivat esiintyä myös pitkinä.

Lähde:

## Katso myös

* Luuvilaiset

## Lähteet